toki pali pi mun lili

toki pali pi mun lili li toki ilo.

sina sitelen lon toki ni la sina wile sitelen e mun lili mute e mun lili tawa '(' e mun lili kama ')'.

toki pali ni li kepeken e linja nanpa tawa ale.

tan tu ni li pana e nimi pi toki ni lon toki Inli:

toki Inli la nimi ona li 'LISP'. tan ni:
tan toki "LISt-Processing" (lon toki pona - 'ante linja').
tan toki "Lots of Irritating Superfluous Parenthesis" (lon toki pona - 'mun lili mute pi pana e pilin ike pi pona tawa ala')

toki pi mun lili li kama tan lawa pi jan John McCarthy. ona li pilin mute lon pali nanpa pi nimi Lambda la ona li pali e toki ni.

jan li toki e ni:

jan John McCarthy li pali e toki ni lon lipu li wile ala pali e toki ilo. jan Steve Russell li jan lili sona pi jan McCarthy. ona li toki e ni tawa jan McCarthy: "ken la mi ken sitelen e ilo kute|jan John McCarthy li pali e toki ni lon lipu li wile ala pali e toki ilo. jan Steve Russell li jan lili sona pi jan McCarthy. ona li toki e ni tawa jan McCarth]] - pi toki sin sina. mi pali e ilo ni la jan ale li ken toki tawa ilo mute lon toki ni! toki sina li toki pona!". jan McCarthy li toki e ni: "a! jan lili o! sina toki nasa! toki mi li toki jan li sona! li toki ilo ala. ilo ken kepeken ala e ona!". taso jan Steve Russell li kute ala li pali li pali li pali e ilo kute wan pi toki pali ni li pana e pilin pona tawa jan McCarthy.

nasin pali
nasin pali pona lon toki ni li nasin pi nimi pali li nasin ni: o pali e nimi sin. nimi li pali li ante ala e ijo li pana e linja sin.

o lukin:
  (defun o-wawa-tu-e-nanpa (n)
    (* n n))

tenpo ni la:
  (o-wawa-tu-e-nanpa 3)
li pana: '9'

pali sin pi nimi ken toki e nimi pi nimi ni. nasin toki ni li pona e pali.
o lukin:
  (defun o-mute-pi-insa-nanpa (n)
     (if (zerop n)
         1
         (* n (o-mute-pi-insa-nanpa (- n 1)))))

tenpo ni la
   (o-mute-pi-insa-nanpa 4)
li pana: '24'

sina ken lukin kin tawa:
 History of Lisp / John McCarthy - tenpo tawa pi toki pi mun lili. lipu tan jan McCarthy (lon toki Inli).
 Casting SPELs in Lisp "o pana e ilo nasa lon toki pi mun lili" - sitelen musi ni li pana e sona pi toki ni. (lon toki Inli) 

kulupu:lipu ni li tan lipu Panton la o lukin
kulupu:toki ilo